দর্শকদের চোখের আড়ালেই মেসি! যুব ভারতীতে চরম বিশৃঙ্খলা

ওয়েবডেস্ক- মেসি (Lionel Messi) উন্মাদনার কয়েক সেকেন্ডের মধ্যেই চূড়ান্ত বিশৃঙ্খলা (Ultimate Chaos) । যাঁকে দেখার জন্য কাল রাত থেকে অপেক্ষা, তাঁকে মনের মতো করে দেখতে পেলেন না ভক্তরা। তীব্র ক্ষোভ। ফলে চূড়ান্ত বিশৃঙ্খলা, নির্দিষ্ট সময়ের আগেই যুবভারতী (Yuba Bharati Krirangan) ছাড়লেন মেসি। গ্যালারি থেকে জলের বোতল, চেয়ার ছুঁড়তে থাকেন দর্শকরা। কয়েক সেকেন্ডের মধ্যেই গোটা পরিস্থিতিটাই পাল্টে যায়। মাঠ জুড়ে চেয়ার, বোতল চারিদিকে ছড়িয়ে ছিটিয়ে পড়ে আছে। মাঠের মধ্যে পুলিশ, পরিস্থিতি নিয়ন্ত্রণে আনার চেষ্টা চালানো হচ্ছে।

আজ একাধিক কর্মসূচি ছিল মেসির। তাঁকে দেখার জন্য এত টাকার টিকিট কেটে একবার ফুটবলের রাজপুত্রকে দেখতে না পেয়ে চূড়ান্ত বিশৃঙ্খলা। পুলিশ লাঠিচার্জ করে পরিস্থিতি সামলাতে হিমশিম খাচ্ছে তারা। সব মিলিয়ে লন্ডভন্ড যুবভারতী স্টেডিয়াম।

আরও পড়ুন- কলকাতায় লিওনেল মেসি, দেখুন এয়ারপোর্টের ভিডিও

শনিবার ঠিক সকাল ১১.৩০ মিনিটে যুবভারতীর মাঠে প্রবেশ মেসির গাড়ি। সঙ্গে ছিলেন লুইস সুয়ায়েজ এবং রদ্রিগো ডি’পল। ফুটবলপ্রেমীদের উন্মাদনা দেখে উচ্ছ্বসিত ছিলেন মেসি। গাড়ি থেকে নামার সঙ্গে সঙ্গে বেশ কিছু মানুষ তাঁকে ঘিরে ধরেন। ফলে গ্যালারি থেকে প্রায় ২০ মিনিট মেসিকে দেখাই যায়নি। এর পরেই ক্ষোভে ফেটে পড়েন দর্শকরা। ‘উই ওয়ান্ট মেসি’ বলে স্লোগান আসতে শুরু করে গ্যালারি থেকে।

দেখুন ভিডিও-